[ca] El present treball final de màster té com a punt de partida el debat sobre la proposta de creació d'una Àrea Metropolitana al Vallès (AMV), liderada per l'Ajuntament de Sabadell i presentada públicament al desembre de 2018 sota el manifest 'Som Vallès'. La proposta és especialment innovadora i sacseja l'ordenació territorial de Catalunya, així com les relacions del Vallès amb l'Àrea Metropolitana de Barcelona (AMB) i la seva regió metropolitana (RMB), independentment de la seva idoneïtat i viabilitat. A partir d'aquest fet, el treball reflexiona sobre la condició del Vallès com a àrea metropolitana, analitzant-ne les diferents definicions existents en la literatura, quins elements clau reuneixen, com es governen, quins models hi ha i quin grau d'institucionalització tenen. En aquest sentit, el treball també analitza la percepció del Vallès com a perifèria metropolitana i els discursos articulats al voltant d'aquest concepte. Per altra banda, el treball analitza quins models de governança es podrien aplicar al Vallès, contraposant les seves potencialitats amb les seves limitacions i posant especial èmfasi en l'anàlisi de la proposta de crear una nova entitat metropolitana. Finalment, el treball proposa un model de governança de coordinació horitzontal i flexible pel Vallès, basat en la planificació estratègica i emmarcat en l'àmbit de la Regió Metropolitana de Barcelona. A més, la proposta pren com a referència i teló de fons la Nova Agenda Urbana de Nacions Unides com a instrument que pot contribuir a articular els diferents discursos existents al Vallès i a reforçar la seva realitat metropolitana.

[en] The present Master's final work has as a starting point the debate on the proposal to create a Metropolitan Area of Vallès (AMV), led by the City council of Sabadell and presented publicly in December of 2018 under the manifesto 'Som Vallès'. The proposal is especially innovative and destabilizes the territorial planning of Catalonia, as well as the Vallès relations with the Metropolitan Area Barcelona (AMB) and its metropolitan region (RMB), regardless of its suitability and viability. From this fact, the work reflects on the condition of the Vallès as a metropolitan area, analyzing the different definitions existing in the literature, what key elements they gather, how they are governed, what models there are and what degree of institutionalization they have. In this sense, the work analyzes the perception of the Vallès as a metropolitan periphery and the discourses articulated around this concept. On the other hand, the paper analyzes which models of governance could be applied to Vallès, facing its potentialities with its limitations and placing special emphasis on the analysis of the proposal to create a new metropolitan entity. Finally, the work proposes a horizontal and flexible coordination governance model for the Vallès, based on the strategic planning and framed within the scope of the Metropolitan Region of Barcelona. In addition, the proposal takes as a reference and backdrop the New United Nations Urban Agenda as an instrument that can contribute to articulate the different discourses existing in the Vallès and to reinforce its metropolitan reality.